En journalist fra TV2/Nord brugte i dag kun ganske få minutter på at klikke sig frem til hjemmesider, hvor man kan købe de stoffer, der er ulovlige herhjemme. Eksempelvis kan man købe fem ampuller af mærket Agorovin til kun 50 kroner. De anabolske steroider bliver sendt med posten, og bliver de ikke stoppet i tolden i Danmark, får du efter kun få dage de ulovlige stoffer ind af brevsprækken. For god ordens skyld skal det lige siges, at det er ulovligt at modtage anabolske steroider med posten.

Opsummering:
Tre klik på nettet - så nemt er det at købe det eftertragtede doping, der kan give store muskler. Internettet har gjort det mere end simpelt at erhverve anabolske steroider.